|  |
| --- |
| C:\Users\albert.avdiu\AppData\Local\Microsoft\Windows\Temporary Internet Files\Content.Outlook\4YHMV24H\STEMA.jpg |
| **REPUBLIKA E KOSOVËS**REPUBLIKA KOSOVA – REPUBLIC OF KOSOVO |
| **GJYKATA THEMELORE PEJË**OSNOVNI SUD PEĆ – BASIC COURT PEJA |

**P nr.264/17**

**NË EMËR TË POPULLIT**

GJYKATA THEMELORE NË PEJË D.P. , gjyqtari Sejdi Blakaj me sekretaren juridike Gjyljeta Çorkadiu , në lëndën penale kundër të pandehurit A. R , sipas aktakuzës së PTH-së D.P. në Pejë PP/II. nr.2059/16 të dt.20.3.2017, për shkak të veprës penale: lëndim i lehtë trupor nga neni 188 par 1 të KPRK-së, pas përfundimit të shqyrtimit fillestar , publik dhe me gojë, të mbajtur në pranin e të pandehurit A. R.dhe të prokurorit të shtetit Sanije Gashi Seferi me dt.27.2.2018 ka marrë dhe botërisht ka shpallë këtë :

**A K T GJ Y K I M**

**I pandehuri A. R i lindur me dt.15.10.1982 fsh. B.K . Pejës, tani me vendbanim në fsh. L.K. e P ,i biri i Z dhe nënës Z e gjinisë K , Shqiptar, shtetas i Republikës së Kosovës , më parë i pa dënuar, gjendet në liri.**

**ËSHTË FAJTOR**

Për arsye se:

 Me dt. 06.1.2016, rreth orës 17:30 min , në Pejë , në autobusin e linjës P –R me dashje i shkakton lëndime të dëmtuarit A.Ç , në atë mënyrë që përderisa i dëmtuari A kishte qenë i ulur në ulësen prapa ulëses së të pandehurit A, dhe nga prapa kishte disa lëvizje të cilat kishin penguar të pandehurin , ky i fundit fillimisht ia kishte tërhequr vërejtjen që të mos lëviz me karrige , e më pas është ngritur dhe e ka goditur të dëmtuarin A me grusht në kokë me ç’ rast i ka shkaktuar lëndime trupore dhe atë kontuzione në kokë , enjte të veshit të majtë dhe hemotomë në kofshën e majtë .

-me çka ka kryer vepre penale: lëndim i lehtë trupor nga neni 188 par 1 të KPRK-së

Prandaj gjykata të pandehurës konform nenit 41, 85, 86 dhe nenit 185 par 1 të KPK-së I SHQIPTON

**VËREJTJE GJYQËSORE**

Me të cilën të pandehurit i behët me dije se ka kryer vepër të dëmshme dhe të rrezikshme që përbënë vepër penale për të cilën nëse ai sërish e përsëritë gjykata do ti shqiptoi sanksion më të rëndë penal.

I pandehuri për shkak të gjendjes së varfër ekonomike lirohet nga pagimi i paushallit gjyqësor dh të shpenzimeve të procedurës penale

I dëmtuari për realizimin eventual e kërkesës pasurore juridike udhëzohet në kontest civil.

**A r s y e t i m**

Prokuroria Themelore në Pejë me dt. 20.3.2017 kundër të pandehurit A.R ka ngritë aktakuzë PP/II. nr.2059/16 për vepre penale : lëndim i lehtë trupor nga neni 188 par 1 të KPRK-së, duke i propozuar gjykatës që pas përfundimit të shqyrtimit gjyqësorë të pandehurin ta shpallë fajtorë , ta dënoj sipas ligjit dhe ta obligoj në pagimin e shpenzimeve procedurale .

Në shqyrtimin fillestarë i pandehuri – pasi që paraprakisht i është lexuar aktakuza , është njoftuar me të drejtat dhe detyrimet procedurale dhe pasojat e pranimit përkatësisht të mos pranimit të fajësisë- e ka pranuar fajësinë dhe ka manifestuar keqardhje për atë që i ka ndodhur. Këtë pranim fajësie gjyqtari – pasi që paraprakisht e ka marrë pëlqimin e prokurorit të shtetit, i bindur se pranim fajësinë i pandehuri e ka bërë ashtu siç e parasheh ligji – vullnetarisht dhe pa u ndikuar nga askush dhe në asnjë mënyrë -e ka pranuar .

Meqenëse i pandehuri e pranoj fajësinë gjyqtari kaloj në marrjen e vendimit lidhur me llojin dhe lartësinë e masës ndëshkuese , me ç rast i pati parasysh të gjitha rrethanat rënduese dhe lehtësuese. Rrethanë renduese në rastin konkret gjyqtari nuk ka gjetur , kurse nga ato lehtësuese ka çmuar : pranimin e sinqertë të fajësisë , pendimin e thellë për këtë gjë, qëndrimin korrekt në gjykatë, pa dënueshmërinë e mëparshme faktin se me të dëmtuarin janë pajtuar se tani kanë raporte shumë të mira në mes vete, dhe kësisoj gjyqtari mendon se edhe me një vendim si në dispozitvin e aktgjykimit ndaj të pandehurit do të arrihet qëllimi i ndëshkimit i paraparë me neni 41 të KPK-së .

 Vendimi mbi shpenzimet e procedurës penale dhe të paushallit gjyqësor është marrë konform nenit 453 të KPPRK-së.

Vendimi mbi udhëzimin e të dëmtuarit në kontestin e rregullt civil është marrë konform nenit 463 të KPPRK-së .

 Nga sa u tha më lartë konform nenit 365 të KPPRK-së u vendos si më lartë.

 Nga Gjykata Themelore në Pejë D.P. datë.27.2.2018.

Sekretarja juridike Gjyqtari

Gjyljeta Çorkadiu Sejdi Blakaj

KËSHILLA JURIDIKE

Kundër këtij aktgjykimi lejohet

Ankesa në afat prej 15 ditësh nga

Dita e marrjes , Gjykatës të Apelit në Prishtinë

E përmes kësaj Gjykate .